Tietolaatikon lisäys sivulle

Tämä on ohje tietolaatikon lisäämisestä jollekin tietylle sivulle. Tietolaatikoita voi olla henkilöiden, hahmojen tai vaikka eri ilmiöiden sivuilla ja niille yhteistä on, että ne kokoavat sivun tietoja sivulta taulukkomaisesti, lyhyesti ja ytimekkäästi.

### Valmis pohja ja miten se lisätään

Tähän wikiaan on luotu muutama valmis pohja tietolaatikkoa varten. Laatikon lisäys onnistuu tietokonetta käyttäessä tai täyttä sivua muokatessa. (Mobiililaitteilla tarvitsee siirtyä tietokoneelle sopivaan näkymään, jotta muokkaus onnistuu).

Valmiita pohjia tietolaatikoista on ainakin Verisen Paronin ritarikunnan jäsenille (Henkilön tietolaatikko), Tylypahkan oppilashahmolle (Oppilaan tietolaatikko) ja Tylypahkan opettajahahmolle (Opettajan tietolaatikko). Saat tietolaatikon valitsemallesi sivulle seuraavasti:

1. Siirry sivulle, jolle haluat tietolaatikon. Paina Muokkaa-nappulaa sivun otsikon alta.

2. Muokkaustyökalun yläreunassa olevista vaihtoehdoista paina sanan "Lisää" vieressä olevaa nuolta. Klikkaa avautuvasta valikosta sanaa Infobox.

3. Pääset valitsemaan, minkä tietolaatikon pohjan haluat ottaa käyttöösi klikkaamalla kyseisen mallin nimeä. Näkymä vastaa alla olevaa kuvaa. Kuvan alle kootaan selostukset olemassa olevien tietolaatikoiden takana olevasta ajatuksesta, jotta osaisit valita oikean pohjan.

* **Henkilön tietolaatikko**: Tarkoitettu Verisen Paronin ritarikunnan jäseniä esitteleville sivuille. Laatikkoa voi käyttää myös esittelyn tekemiseen muusta Internetin henkilöstä, joka ei varsinaisesti ole aktiivisena Kotinoidan kolon sivuston käyttäjänä.
* **Opettajan tietolaatikko**: Tylypahkan taikakoulun opettajaksi luokiteltu hahmo. Useinmiten J. K. Rowlingin kehittämä opettajahahmo, joka on otettu myös Tylypahkan puolella käyttöön. Lisäksi Kata on ottanut muutaman itse kehittämänsä opettaja-hahmon käyttöön Tylypahkassa ja heille tämä tietolaatikon pohja sopii parhaiten.
* **Oppilaan tietolaatikko**: Tylypahkan taikakoulun oppilaaksi itsensä luokittelevalle hahmolle sopiva laatikko. Esimerkiksi Lajitteluhattua sovittanut, joka suorittaa opetusta jollain tasolla Kotinoidan kolon kautta. Tämä on enemmän Tylypahkan oppilaan näkökulmaan sopiva laatikko kuin tavallinen Henkilön tietolaatikko.

### Omien tietojen muokkaus laatikkoon

Kun olet valinnut muokkaamallesi sivulle sopivan tietolaatikon, pääset automaattisesti täydentämään siihen tietoja. Kaikkia kenttiä ei ole pakko täyttää ja vain täytetyt kentät näytetään sivulle ilmestyvässä laatikossa. Pidä mielellään vastaukset lyhyinä ja ytimekkäinä, jotta laatikko pysyy selkeänä. Täydennysaukeaman kuva on alla. Kuvan alla selostetaan pari tyypillistä kentän nimeä, jotka eivät ole erityisen loogisia.

Täytettävät kentät on pyritty nimeämään niiden otsikon mukaan. Väliotsikoita ei kuitenkaan näy ja näet tallennettuasi, mikäli johonkin kohtaan ilmestyy väliotsikko.

Lisäksi kaksi kenttää käyttävät hieman epäloogisia nimiä:

* **title1**: Tietolaatikon yläotsikko. Tietolaatikon yläotsikkona käytetään automaattisesti sivun yläotsikkoa, jos jätät tämän tyhjäksi.
* **image1**: Kuvatiedosto. Jos et täytä tähän kuvan wikia-koodia, ei tietolaatikkoon ilmesty kuvaa. Voit alustavasti jättää tämän tyhjäksi. Seuraavan osion alla ohjeistetaan kuvan ja linkin lisääminen.

Tietolaatikon tietoja voi lisätä ja päivittää sivun muokkauseditorin kautta. Klikkaa vain olemassa olevaa tietolaatikkoa ja pääset muokkausnäkymään.

### Kuvan ja linkin lisääminen tietolaatikon sisälle

Tietolaatikoihin on mahdollista sijoittaa kuvia ja linkkejä wikian koodin avulla. Alla olevassa kuvassa on joitakin vinkkejä ja ne selitetään tarkemmin kuvan alla.

* Wikian oma koodi tulee kulmikkaiden sulkujen väliin. Sulkuja käytetään aina kaksi kappaletta ennen ja kaksi kappaletta jälkeen halutun koodipätkän.
* Linkin wikiab sisäiselle sivulle saa laittamalla kyseisen sivun nimen kulmikkaisiin sulkuihin. Esim. [[Michael Evana]]
* Linkin wikian ulkopuolelle saa laittamalla sivun osoitteen kulmikkaisiin sulkuihin, Esim, [[http://kotinoita,wordpress.com]]
* Kuvan lisäys onnistuu, mikäli olet ladannut kuvasi tähän nimenomaiseen wikiaan. Kuvan ladatakseksi sinun tarvitsee olla kirjautuneena. Kuvan saa laittamalla sanan Tiedosto, kaksoispisteen ja kuvan nimen ja päätteen kulmikkaisiin sulkuihin. Esim. [[Tiedosto:kuva.jpg]].